CELEX: 
Language: hu
Date: 2021-04-19 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/2144 európai parlamenti és tanácsi rendeletnek az indításgátló alkoholszonda gépjárművekbe történő beszerelésének előkészítésére vonatkozó részletes szabályok megállapítása révén történő kiegészítéséről, valamint az említett rendelet II. mellékletének módosításáról

INDOKOLÁS
            
            
            
               1.
                     A FELHATALMAZÁSON ALAPULÓ JOGI AKTUS HÁTTERE
            
            
               Az indításgátló alkoholszonda fokozza a közlekedés biztonságát: megakadályozza a járművezetőt abban, hogy elindítsa a járművet abban az esetben, ha a légalkoholszintje meghaladja az előírt határértéket. Az EU-ban a szóban forgó készülék nem kötelező tartozéka a gépjárműveknek, hanem elsősorban az utópiacra szánt termék. Annak érdekében, hogy az indításgátló alkoholszondák a beszerelésüket követően ne befolyásolhassák hátrányosan a jármű teljesítményét, biztonságát és biztonságosságát, elő kell írni a járműgyártók számára, hogy bocsássák az adott járműmodellbe indításgátló alkoholszondát beszerelő műszerészek rendelkezésére a szükséges adatokat. Ez jelentős mértékben megkönnyíti és biztonságossá teszi az ilyen készülékek beszerelését.
            
            
               Az (EU) 2019/2144 európai parlamenti és tanácsi rendelet
                  1
                előírja, hogy 2022. július 6-tól az új járműtípusok esetében, 2024. július 7-től kezdődően pedig az összes új jármű esetében kötelező lesz az indításgátló alkoholszonda beszerelésének előkészítése az M és az N kategóriájú gépjárművekben.
            
            
               A Bizottság felhatalmazást kapott arra, hogy egyedi műszaki követelményeket állapítson meg a gépjárművek indításgátló alkoholszonda beszerelésének előkészítése tekintetében történő jóváhagyására vonatkozóan. Ez a felhatalmazáson alapuló bizottsági rendelet a vonatkozó műszaki követelmények megállapítása révén kiegészíti az (EU) 2019/2144 rendeletet. Többek között kötelezi a járműgyártókat arra, hogy bocsássanak rendelkezésre egy olyan dokumentumot, amely tartalmazza a beszereléshez szükséges adatokat. A javasolt rendelkezések a meglévő EN 50436 szabványon alapulnak.
            
            
               Ez a felhatalmazáson alapuló bizottsági rendelet módosítja továbbá az (EU) 2019/2144 rendelet II. mellékletét is egy erre a rendeletre mint az indításgátló alkoholszonda gépjárművekbe való beszerelésének előkészítésére vonatkozó egyedi követelményeket meghatározó rendeleti jellegű jogi aktusra való hivatkozás beillesztésével.
            
            
               2.
                     AZ AKTUS ELFOGADÁSÁT MEGELŐZŐ KONZULTÁCIÓK
            
            
               E jogi aktus előkészítése során a Bizottság megfelelő konzultációkat folytatott a tagállami szakértőkkel és az érdekelt felekkel, és a konzultációk megerősítették a kezdeményezés általános támogatottságát.
            
            
               3.
                     A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló jogi aktus jogalapja az (EU) 2019/2144 európai parlamenti és tanácsi rendelet 4. cikkének (6) bekezdése és 6. cikkének (6) bekezdése, valamint az (EU) 2018/858 európai parlamenti és tanácsi rendelet 5. cikkének (3) bekezdése.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.4.19.)
            
            
               az (EU) 2019/2144 európai parlamenti és tanácsi rendeletnek az indításgátló alkoholszonda gépjárművekbe történő beszerelésének előkészítésére vonatkozó részletes szabályok megállapítása révén történő kiegészítéséről, valamint az említett rendelet II. mellékletének módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a gépjárműveknek és pótkocsijaiknak, valamint az ilyen járművek rendszereinek, alkotóelemeinek és önálló műszaki egységeinek az általános biztonság, továbbá az utasok és a veszélyeztetett úthasználók védelme tekintetében történő típusjóváhagyásáról, az (EU) 2018/858 európai parlamenti és tanácsi rendelet módosításáról, valamint a 78/2009/EK, a 79/2009/EK és a 661/2009/EK európai parlamenti és tanácsi rendelet és a 631/2009/EK, a 406/2010/EU, a 672/2010/EU, az 1003/2010/EU, az 1005/2010/EU, az 1008/2010/EU, az 1009/2010/EU, a 19/2011/EU, a 109/2011/EU, a 458/2011/EU, a 65/2012/EU, a 130/2012/EU, a 347/2012/EU, a 351/2012/EU, az 1230/2012/EU és az (EU) 2015/166 bizottsági rendelet hatályon kívül helyezéséről szóló, 2019. november 27-i (EU) 2019/2144 európai parlamenti és tanácsi rendeletre
                  2
                és különösen annak 4. cikke (6) bekezdésére és 6. cikke (6) bekezdésére,
            
            
               mivel:
            
         
         
            
               (1)Az (EU) 2019/2144 európai parlamenti és tanácsi rendelet 6. cikke értelmében az M és az N kategóriájú gépjárműveket kötelező felszerelni bizonyos fejlett járműrendszerekkel, ideértve az indításgátló alkoholszonda beszerelésének előkészítését is. Az említett rendelet II. melléklete megállapítja az indításgátló alkoholszondák szóban forgó járművekbe történő beszerelésének előkészítése tekintetében történő gépjármű-típusjóváhagyásra vonatkozó alapvető követelményeket.
            
            
               (2)Az indításgátló alkoholszonda fokozza a közlekedés biztonságát, mivel megakadályozza, hogy az olyan személyek, akiknél a légalkohol szintje meghaladja az előírt határértéket, vezessék a gépjárművet.
            
            
               (3)Részletes szabályokra van szükség az indításgátló alkoholszonda beszerelésének előkészítése tekintetében történő járműjóváhagyásra vonatkozó egyedi követelményeket illetően. 
            
            
               (4)Az EN 50436 európai szabványsorozat meghatározza az indításgátló alkoholszondákra alkalmazandó vizsgálati módszereket és alapvető teljesítménykövetelményeket, és iránymutatást ad a hatóságok, a döntéshozók, a vevők és a felhasználók számára. A szóban forgó sorozat részét képező szabványok ezenkívül tartalmaznak olyan, gépjárművekre vonatkozó konkrét rendelkezéseket is, amelyek az indításgátló alkoholszondák beszerelésének előkészítésére irányulnak.
            
            
               (5)Az indításgátló alkoholszondákat többnyire utólag szerelik be a gépjárművekbe. Céljuknak megfelelően össze vannak kapcsolva a jármű elektromos és vezérlő áramköreivel. A készülék beszerelése nem befolyásolhatja hátrányosan a jármű teljesítményét, illetve karbantartását, nem csökkentheti a jármű biztonságát és biztonságosságát, ugyanakkor a lehető legegyszerűbbnek kell lennie a beszerelést végző szakosodott és képzett szakemberek számára.
            
            
               (6)Ezért elő kell írni a járműgyártók számára, hogy honlapjukon tegyenek hozzáférhetővé egy olyan dokumentumot (a továbbiakban: beszerelési dokumentum), amely egyértelmű utasításokat tartalmaz az indításgátló alkoholszonda beszerelésére vonatkozóan, és ezáltal lehetővé teszi a műszerészek számára, hogy megfelelően végezzék el az indításgátló alkoholszondának az adott járműmodellbe való beszerelését.
            
            
               (7)Mivel a beszerelési dokumentumban szereplő információk némelyike érintheti a biztonsággal kapcsolatos járműjavítási és -karbantartási információs szolgáltatásokat, indokolt úgy rendelkezni, hogy a dokumentumhoz kizárólag azok a független gazdasági szereplők férhessenek hozzá, amelyeknek erre valamely akkreditált szerv az (EU) 2018/858 rendelet
                  3
                X. mellékletének 3. függelékével összhangban engedélyt adott.
            
            
               (8)Az (EU) 2019/2144 rendelet II. mellékletében található, a követelményeket felsoroló táblázat egyetlen, az indításgátló alkoholszonda beszerelésének előkészítésével kapcsolatos rendeleti jellegű jogi aktusra vonatkozó hivatkozást sem tartalmaz. Ezért az említett mellékletbe bele kell foglalni egy e rendeletre utaló hivatkozást.
            
            
               (9)Az (EU) 2019/2144 rendeletet ezért ennek megfelelően módosítani kell.
            
            
               (10)Mivel az (EU) 2019/2144 rendelet 2022. július 6-tól alkalmazandó, indokolt e rendeletet is az említett időponttól alkalmazni,
            
            
               ELFOGADTA EZT A RENDELETET:
            
            
               1. cikk
            
            
               Az indításgátló alkoholszonda beszerelésének előkészítésére vonatkozó követelmények
            
            
               A gépjárműveknek az indításgátló alkoholszonda beszerelésének előkészítése tekintetében történő típusjóváhagyására az I. mellékletben meghatározott követelmények alkalmazandók.
            
            
               2. cikk
            
            
               Az (EU) 2019/2144 rendelet módosítása
            
            
               Az (EU) 2019/2144 rendelet II. melléklete e rendelet II. mellékletének megfelelően módosul.
            
            
               3. cikk
            
            
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
         
         
            
               Ezt a rendeletet 2022. július 6-tól kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.4.19.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 325., 2019.12.16., 1. o.
               
               
                  
                     (2)
                  
                        HL L 325., 2019.12.16., 1. o.
               
               
                  
                     (3)
                  
                        HL L 151., 2018.6.14., 1. o.
               
            
      
    ---documentbreak--- 
      
         
         
            
               I. MELLÉKLET
            
            
               Műszaki követelmények
            
            
                     
                        
                           1.
                        
                     
                  
                  
                     
                        
                           Az indításgátló alkoholszonda beszerelésének előkészítése lehetővé teszi az EN 50436-1:2014 vagy az EN 50436-2:2014+A1:2015 európai szabványnak megfelelő indításgátló alkoholszonda beszerelését vagy utólagos beszerelését. 
                        
                     
                  
               
                     
                        
                           2.
                        
                     
                  
                  
                     
                        
                           A járműrendszernek az indításgátló alkoholszonda beszerelésének előkészítése tekintetében minden M, illetve N kategóriájú gépjármű esetében meg kell felelnie az adott járműmodellnek, az indításgátló alkoholszonda beszerelésére vonatkozóan az EN 50436-7:2016 európai szabvánnyal összhangban elkészített dokumentumban (a továbbiakban: beszerelési dokumentum) foglaltak szerint. E célból a beszerelési dokumentumnak az EN 50436-7:2016 szabvány C. mellékletének 3a., 3b. és 3c. pontjában meghatározott lehetőségek közül legalább egyet tartalmaznia kell. A járműgyártó a jóváhagyó hatósággal és a műszaki szolgálattal egyetértésben az európai szabvány későbbi, felülvizsgált változatainak megfelelő beszerelési dokumentumot is hozzáférhetővé tehet.
                        
                     
                  
               
                     
                        
                           3.
                        
                     
                  
                  
                     
                        
                           Beszerelési dokumentum
                        
                     
                  
               
                     
                        
                           3.1.
                        
                     
                  
                  
                     
                        
                           A beszerelési dokumentumnak tartalmaznia kell az indításgátló alkoholszonda beszerelését bemutató részletes leírást, kapcsolási rajzokat és képeket, megadva az alábbi információkészletek valamelyikét: 
                        
                        
                           a)a következő csatlakozókra vonatkozó információk: akkumulátor tápfeszültség, földelés, menetkész állapot érzékelő és indításengedélyező;
                        
                        
                           b) a következő csatlakozókra vonatkozó információk: akkumulátor tápfeszültség, földelés, menetkész állapot érzékelő és indításengedélyező vagy -gátló bemeneti/kimeneti vezeték, valamint egy opcionális, a jármű hajtott állapotát (például a motor működését) vagy a jármű mozgását érzékelő jelet továbbító vezeték; vagy
                        
                        
                           c)a következő csatlakozókra vonatkozó információk: akkumulátor tápfeszültség, földelés és adatbuszkapcsolat.
                        
                     
                  
               
                     
                        
                           3.2.
                        
                     
                  
                  
                     
                        
                           Meg kell határozni és a beszerelési dokumentumban fel kell tüntetni az indításgátló alkoholszonda szabványos járműbe történő beszereléséhez szükséges további szoftvereket, hardvereket, illetve eljárásokat.
                        
                     
                  
               
                     
                        
                           3.3.
                        
                     
                  
                  
                     
                        
                           Az indításgátló alkoholszonda alapesetben blokkoló üzemmódban van. Az indításgátló alkoholszonda blokkoló üzemmódja egy nyitott kimeneti relé, a megfelelő kimeneti jel vagy a megfelelő digitális buszüzenet révén valósul meg. Amennyiben a levett levegőmintában a légalkoholszint az előre meghatározott határérték alatt van, a relé zárt helyzetbe kapcsol át, illetve a blokkoló kimeneti jel nem blokkoló kimeneti jellé változik, vagy megtörténik a megfelelő nem blokkoló buszüzenet továbbítása.
                        
                     
                  
               
                     
                        
                           3.4.
                        
                     
                  
                  
                     
                        
                           A beszerelt indításgátló alkoholszonda kizárólag a jármű főkapcsolójának aktiválásakor avatkozhat bele a motor beindításának folyamatába vagy a jármű saját motorja révén megvalósuló mozgásába, és nem fejthet ki hatást a már működésben lévő motorra vagy a már mozgásban lévő járműre.
                        
                     
                  
               
                     
                        
                           4.
                        
                     
                  
                  
                     
                        
                           Az indításgátló alkoholszonda beszerelésének előkészítésére vonatkozó információkhoz való hozzáférés
                        
                     
                  
               
                     
                        
                           4.1.
                        
                     
                  
                  
                     
                        
                           A járműgyártóknak életbe kell léptetniük az annak biztosításához szükséges intézkedéseket és eljárásokat, hogy az indításgátló alkoholszonda járműbe történő beszerelésének előkészítésére vonatkozó információk a szabványos beszerelési dokumentum releváns adatainak formájában az (EU) 2018/858 rendelet X. mellékletének megfelelően hozzáférhetők legyenek. Mivel a szóban forgó információk némelyike kapcsolódhat a biztonságot érintő járműjavítási és -karbantartási információs szolgáltatásokhoz, az indításgátló alkoholszonda beszerelésének előkészítésére vonatkozó információkhoz kizárólag az említett melléklet 3. függelékében előírt eljárásnak megfelelő független gazdasági szereplők kaphatnak hozzáférést.
                        
                     
                  
               
                     
                        
                           5.
                        
                     
                  
                  
                     
                        
                           A járműgyártónak az információkat tartalmazó dokumentumhoz mellékelnie kell egy nyilatkozatot, amelyet az e melléklet függelékében található minta alapján kell kiállítania.
                        
                     
                  
               
               
            
               Függelék
            
            
               Gyártói nyilatkozat
            
            
            
               (A gyártó):
            
            
               ...............................................................................................................................................
            
            
               (A gyártó címe):
            
            
               .............................................................................................................................................. 
            
            
            
               igazolja a következőket:
            
            
               Az (EU) …/… felhatalmazáson alapuló bizottsági rendelet(1) [Kiadóhivatal: kérjük, illesszék be e rendelet hivatkozását] 1. cikkének megfelelően hozzáférhetővé teszi az indításgátló alkoholszonda beszerelési dokumentumát a jármű következő gyártmányára és típusára vonatkozóan: …
            
            
               Azon fő honlap(ok) címe(i), amely(ek)en az indításgátló alkoholszonda beszerelési dokumentuma hozzáférhető, e nyilatkozat A. mellékletében található(k). A gyártó e nyilatkozatot aláíró felelős képviselőjének elérhetőségei a nyilatkozat B. mellékletében találhatók.
            
            
               Kelt: … [hely]
            
            
               [dátum]
            
            
               [Aláírás] [Beosztás] []
            
            
         
         
            
               A. melléklet: honlapcím(ek)
            
            
               B. melléklet: elérhetőségek
            
            
               ___________ 
            
            
               (1) [Kiadóhivatal: Kérjük, illesszék be a teljes címet és a HL-hivatkozást.]
            
            
               II. MELLÉKLET
            
            
               Az (EU) 2019/2144 rendelet módosítása
            
            
            
               Az (EU) 2019/2144 rendelet II. mellékletében az E1 követelményre vonatkozó sor helyébe a következő szöveg lép:
            
            
                     
                        „E1 Indításgátló alkoholszonda előkészítése 
                     
                  
                  
                     
                        A Bizottság (EU) 2021/... felhatalmazáson alapuló rendelete(*)
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) A Bizottság (EU) 2021/... felhatalmazáson alapuló rendelete [a szám és a teljes cím / a HL-hivatkozás a kihirdetés előtt beillesztendő].”